Armagh
        
         (tidligere grevskap i Nord-Irland)
Store norske leksikon,Geografi,Verdens geografi,Europa,Irlands geografi
Armagh er et tidligere grevskap i Nord-Irland. Viktigste befolkningssentra er Armagh, Portadown, Markethill, Keady, Tandragee og Loughall.
Nord i Armagh er flertallet av innbyggerne unionister (det vil si tilhengere av unionen med Storbritannia), og byen Portadown er kjent for uroligheter i forbindelse med Orangeordenens årlige marsjer. Orangeordenen ble formelt stiftet ikke langt unna – i landsbyen Loughall i 1795. Sør i Armagh er nasjonalistene (det vil si tilhengere av gjenforening med Irland) dominerende, og dette området har blitt omtalt som 'bandit country' av unionister og britiske politikere på grunn av tidligere høy aktivitet fra den Irske Republikanske Armé (IRA). Les mer i Store norske leksikon Nord-Irland Ulster – Nord-Irland